turjo4nis/wikipedia-bn-dump-20250701 huggingface dataset:
জিলা খান

জিলা খান একজন ভারতীয় সুফি গায়িকা এবং অভিনেত্রী।  তিনি শাস্ত্রীয় এবং আধা-শাস্ত্রীয় বাদ্যযন্ত্রের গান  এবং ইমদাদখানি ঘরানার পরম্পরায় সঙ্গীত পরিবেশন করেন। তিনি সঞ্জয় লীলা বনশালির একটি ছবি বাজিরাও মাস্তানীতে অভিনয় করেছেন এবং গৌহরের মতো মঞ্চনাটকেও সক্রিয়ভাবে অভিনয় করেছেন। তিনি বলিউডের চলচ্চিত্র এবং বিজ্ঞাপনের প্লেব্যাক বা নেপথ্য গায়িকা। তিনি একাধারে সুরকার এবং সংগীত পরিচালিকা। জিলা তাঁর পিতা ওস্তাদ বিলায়েত খাঁর উপরে স্পিরিট টু সোল নামে একটি তথ্যচিত্র প্রযোজনা ও পরিচালনা করেছিলেন।

প্রাথমিক ও কর্মজীবন 
জিলা খান কিংবদন্তি সেতারাবাদক ওস্তাদ বিলায়েত খানের কন্যা এবং তাঁর শিষ্য। আমির খুসরুর জিলা কাফি রাগ অনুসারে তাঁর বাবা তাঁর নামকরণ করেছিলেন।

অল্প বয়স থেকেই জিলা খানকে তাঁর পিতা শিষ্যত্বের অধিকার প্রদান করেছিলেন। তিনি তাঁকে প্রতিদিন চৌদ্দ থেকে ষোল ঘণ্টা গান শিখাতেন এবং জিলা তাঁর পিতার সমস্ত রচনা আয়ত্ত করেছেন।

তিনি প্রতিটি বৃহৎ ভারতীয় এবং আন্তর্জাতিক সংগীত উৎসব এবং স্থানগুলোতে সঙ্গীত পরিবেশন করেছেন। যেমন:

 লিংকন সেন্টার 
 কেনেডি সেন্টার
 সিম্ফনি স্পেস, ব্রডওয়ে
 এমটিভি কোক স্টুডিও 
 এমটিভি আইজিজিওয়াই 
 ট্রাফালগার স্কয়ার

ভারতীয় ‌ঐতিহ্য ও সংস্কৃতির প্রতিনিধি হয়ে জিলা ভারতের পর্যটন মন্ত্রকের দ্বারা অবিশ্বাস্য ভারত বিজ্ঞাপনী প্রচারে অংশ নেওয়ার জন্য নির্বাচিত হয়েছেন। তিনি ভারত সরকারের সাথে বিদেশে প্রতিনিধিত্বকারীদের সাথে নিয়মিত আমন্ত্রিত হন। তিনি কমনওয়েলথ গেমসের আয়োজক কমিটির অফিসিয়াল সদস্যও।

জিলা খান একজন নিবেদিত সুরকার ও সুফি এবং সমসাময়িক কবিদের অনেক গান নির্বাচন করেছেন। তিনি কোক স্টুডিও @ এমটিভি সিজন ২-এর একাধিক প্রযোজক পর্বে প্রদর্শিত হয়েছিলেন।

সংগীত বিদ্যালয় 
২০০৮ সালে জিলা খান ওস্তাদগাহ ফাউন্ডেশন প্রতিষ্ঠা করেছিলেন। এর লক্ষ্য সঙ্গীত প্রতিভাধর শিশুদের পড়াশোনা করানো এবং সঙ্গীতে প্রশিক্ষিত করা। ফাউন্ডেশন শিক্ষার্থীদের বৃত্তি প্রদান করে এবং সংগীতের মাধ্যমে তাদের জীবিকা অর্জনের জন্য একটি সংগীত ভিত্তি, দৃষ্টি ও সামর্থ্য তৈরি করতে এবং জাতীয় ও আন্তর্জাতিকভাবে ভারতের সংস্কৃতি ও ঐতিহ্য প্রদর্শনে সহায়তা করে।

ব্যক্তিগত জীবন 
জিলা খানের ফয়জান শেখ নামে একটি ছেলে রয়েছে। ফয়জান ওস্তাদ বিলায়েত খানের একমাত্র নাতি যে তাঁর কাছ থেকে সেতার ও কণ্ঠ সংগীত শিক্ষা করেছে এবং তাঁর পরিচালনায় রয়েছে। সে ২০০৪ সালে ওস্তাদ বিলায়েত খান মারা যাওয়ার আগে ১২ বছর পর্যন্ত তাঁর সাথে ছিল।

পুরস্কার 
 ভারতের প্রধানমন্ত্রীর কাছ থেকে রোল অফ অনার প্রাপ্ত

সংগীতকর্ম 

 ইশ্ক কি নয়ি বাহার
 জিলা - শাস্ত্রীয় এবং আধা-শাস্ত্রীয় উপস্থাপনা।
 ৯৯.৯ এফএম - বলিউড ফিল্ম
 সিক্রেটস অফ দ্য ডিভাইন- এতে জিলা খান সমস্ত গান রচনা করেছেন।
 দ্য রিয়েম অফ দ্য হার্ট
 সর মস্তি - আমির খুসরুর প্রতি শ্রদ্ধাঞ্জলি
 জিলা দ্য গার্ল চাইল্ড 
 সিঙ্গ উইথ সুফী
 ভাসল
 তেরে ইশ্ক মেঁ
 ব্রেভহার্ট - মহিলাদের শ্রদ্ধাঞ্জলি

তথ্যসূত্র 

জীবিত ব্যক্তি
পশ্চিমবঙ্গের নারী সঙ্গীতজ্ঞ
ভারতীয় ধ্রুপদী গায়িকা
কলকাতার সঙ্গীতশিল্পী
২১শ শতাব্দীর ভারতীয় গায়িকা
ভারতীয় সুফি
জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় গায়ক
অলিভার অ্যান্ড কোম্পানি

অলিভার অ্যান্ড কোম্পানি () হল ১৯৮৮ সালে ওয়াল্ট ডিজনি পিকচার্স প্রযোজিত এবং ওয়াল্ট ডিজনি অ্যানিমেশন স্টুডিও দ্বারা নির্মিত নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৭তম এনিমেটেড সিরিজ।

১৮ নভেম্বর ১৯৮৮ সালে এটি প্রেক্ষাগৃহে প্রথম মুক্তি পায়। একে পুনরায় প্রেক্ষাগৃহে মুক্তি দেয়া হয়েছিল ২৯ মার্চ ১৯৯৬।

তথ্যসূত্র

বহিঃসংযোগ 

 
 
 
 
 
 
 

১৯৮০-এর দশকের মার্কিন অ্যানিমেটেড চলচ্চিত্র
মার্কিন অ্যানিমেটেড চলচ্চিত্র
ইংরেজি ভাষার চলচ্চিত্র
কুকুর সম্পর্কে অ্যানিমেটেড চলচ্চিত্র
ওয়াল্ট ডিজনি অ্যানিমেশন স্টুডিওজের চলচ্চিত্র
ওয়াল্ট ডিজনি পিকচার্স চলচ্চিত্র
নিউ ইয়র্ক শহরের পটভূমিতে চলচ্চিত্র
উপন্যাস অবলম্বনে অ্যানিমেটেড চলচ্চিত্র
১৯৮৮-এর চলচ্চিত্র
১৯৮০-এর দশকের ইংরেজি ভাষার চলচ্চিত্র
অ্যানিমেটেড নাট্য চলচ্চিত্র
ইংরেজি ভাষার রোমাঞ্চকর চলচ্চিত্র
দেনদেরা

দেনদেরা ( দানদারাহ্; ; ), (বানানান্তরে দেনদেরাহ্, প্রাচীন ইউনেত, টেনটাইরিস বা টেনটাইরা) হল মিশরের একটি ছোটো শহর ও বিশপের আওতাধীন প্রাক্তন এলাকা। এটি কেনা শহর থেকে প্রায়  দক্ষিণে নীল নদের পশ্চিম পাড়ে অবস্থিত। দেনদেরার প্রায়  দক্ষিণে লাক্সার ও একটি লাতিন ক্যাথলিক টিট্যুলার সি-এর ধ্বংসাবশেষ অবস্থিত। এই শহরের দেনদেরা মন্দির চত্বরটি প্রাচীন উচ্চ মিশরের অন্যতম সু-সংরক্ষিত মন্দির ক্ষেত্র।

দেনদেরা মন্দির চত্বর 

দেনদেরা মন্দির চত্বরটি হল উচ্চ মিশরের অন্যতম সু-সংরক্ষিত মন্দির চত্বর। এই চত্বরেই হাথোরের মন্দিরটি অবস্থিত। সমগ্র চত্বরটি আয়তন ৪০,০০০ বর্গমিটার। চত্বরটি একটি শক্তপোক্ত মাটির ইটের প্রাচীর দ্বারা বেষ্টিত। হাথোরের বর্তমান মন্দিরটির নির্মাণকার্য শুরু হয়েছিল খ্রিস্টপূর্ব ৫৪ অব্দের জুলাই মাসে অর্থাৎ টলেমীয় রাজবংশের দ্বাদশ টলেমির শাসনকালে এবং এটি সম্পূর্ণ করেছিলেন রোমান সম্রাট টাইবেরিয়াস। কিন্তু পুরনো ভবনের যে ভিত্তির উপর মন্দিরটি নির্মিত হয়েছিল তা অন্তত চতুর্থ রাজবংশের (আনুমানিক খ্রিস্টপূর্ব ২৬১৩-২৪৯৪ অব্দ) ফ্যারাও খুফুর (যিনি মহাপিরামিড নির্মাতা চেওপস নামেও পরিচিত) সমসাময়িক। যদিও আদি মন্দিরটি নির্মাণ করেছিলেন ফ্যারাও পেপি প্রথম মেরিরে।

পৃষ্ঠপোষকগণ

স্মারক

তথ্যসূত্র

বহিঃসংযোগ

 
 GigaCatholic, listing the titular bishops

প্রাচীন মিশরীয় নগর
টেনটাইরিস
কেনা গভর্নরেটের জনবসতিপূর্ণ স্থান
শ্রীরঙ্গম গোপলারত্নম

শ্রীরঙ্গম গোপলারত্নম (১৯৩৯ - ১৬ মার্চ ১৯৯৩) ছিলেন একজন ভারতীয় শাস্ত্রীয় এবং চলচ্চিত্রের নেপথ্য গায়িকা। তিনি কুচিপুড়ি,যক্ষগান, জাওয়ালি এবং ইয়েঙ্কি পাটালুর বর্ণনাক্ষেত্রে বিশেষ পাণ্ডিত্যের অধিকারী।

প্রাথমিক জীবন
তিনি বিজয়নগরম জেলার পুষ্পগিরিতে বরদাচারি ও সুভদ্রম্ম দম্পতির ঘরে জন্মগ্রহণ করেছিলেন। তিনি কবিরায়নেরি জোগা রাও এবং ড. শ্রীপদ পিনাকপানির অধীনে সংগীতের প্রশিক্ষণ গ্রহণ করেছিলেন। তিনি ১৯৫৬ সালে সংগীতে একটি ডিপ্লোমা অর্জন করেছিলেন।

কর্মজীবন
তিনি হায়দ্রাবাদের সরকারি সংগীত কলেজের অধ্যক্ষ, তেলুগু বিশ্ববিদ্যালয়ের অধ্যাপক ও ডিন পদে অধিষ্ঠিত ছিলেন। তিনি ১৯৯৯ থেকে ১৯৮০ সালের মধ্যে বিজয়নগরমের মহারাজার সরকারী সংগীত ও নৃত্য কলেজের অধ্যক্ষ হিসাবে কাজ করেছেন।

শ্রীরঙ্গমের গাওয়া সুব্বশত্রি' চলচ্চিত্রের (১৯৬৬)  বিখ্যাত কন্নড় গান কৃষ্ণনা কোলালিনা কারে৫ দশক পরেও পুরো কর্ণাটকে এখনও জনপ্রিয়।

পুরস্কার 

 ১৯৯২ সালে তাঁকে রাষ্ট্রপতি পদক পদ্মশ্রীতে ভূষিত করা হয়েছিল। 
 তিনি তিরুমালা তিরুপতি দেবস্থানমসের 'আস্থানা বিদূষি' ছিলেন।
 কর্ণাটকি কণ্ঠশিল্পী ইয়াদায়া এবং আরও অনেকেই তাঁর শিষ্য।

তথ্যসূত্র

বহিঃসংযোগ 

 ভারতীয় ঐতিহ্যে শ্রীরঙ্গম গোপলারত্নমের প্রোফাইল।

১৯৩৯-এ জন্ম
১৯৯৩-এ মৃত্যু
ভারতীয় মহিলা শাস্ত্রীয় নৃত্যশিল্পী
কুচিপুড়ি নৃত্যশিল্পী
অন্ধ্রপ্রদেশের নারী সঙ্গীতজ্ঞ
শিল্পকলায় পদ্মশ্রী প্রাপক
২০শ শতাব্দীর ভারতীয় গায়ক
২০শ শতাব্দীর ভারতীয় গায়িকা
তেলুগু ব্যক্তি
অন্ধ্রপ্রদেশের নৃত্যশিল্পী
২০শ শতাব্দীর ভারতীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
বিশাখাপত্তনম জেলার ব্যক্তি
সঞ্চিতা ভট্টাচার্য্য

সঞ্চিতা ভট্টাচার্য্য বা গুরু সঞ্চিতা ভট্টাচার্য্য হলেন একজন ভারতীয় ওড়িশি নৃত্যশিল্পী।  তিনি ধ্রুপদী ওড়িশি নৃত্যে বিশেষরূপে পারদর্শী।

কর্মজীবন 
তিনি নিউ ইয়র্কের ম্যাডিসন স্কয়ার গার্ডেন সহ ভারত এবং ভারতের বাইরে বিভিন্ন দেশে নৃত্য উইস্থাপন করেছেন। তিনি দাতব্য তহবিলের জন্য মার্কিন যুক্তরাষ্ট্র ভ্রমণ করেছেন। তিনি মার্কিন যুক্তরাষ্ট্রে একটি সিনেমাতে যুক্ত হয়েছিলেন। এটির শুটিং এখনো চলছে। 

নিউইয়র্ক টাইমস উল্লেখ করেছে "তাঁর নাচকে পরিপূর্ণ হিসাবে বর্ণনা করা হয়েছে"। ওড়িশি নাচ খ্রিস্টপূর্ব প্রথম এবং দ্বিতীয় শতাব্দীর সময়কালের এবং এটি ভারতের বিদ্যমান থাকা প্রাচীনতম নাচের শৈলীগুলোর মধ্যে একটি।

ব্যক্তিগত জীবন 
তিনি ভারতীয় ধ্রুপদী সংগীতশিল্পী তরুণ ভট্টাচার্য্যকে বিয়ে করেছেন।

পরিবেশনা 
তাঁর নৃত্য পরিবেশনার মধ্যে রয়েছে:

ভারতে:

 সংকট মোচন উৎসব - বারাণসী
 ডোভার লেন সংগীত সম্মেলন
 ভারতে জাতীয় সামুদ্রিক দিবস উদ্‌যাপন, ২০০৮
 জগন্নাথ মন্দির পুরী
 প্রথম ভারত আন্তর্জাতিক মহিলা উৎসব উদ্বোধনী অনুষ্ঠান
 ভারতীয় বসন্ত উৎসব 

ভারতের বাইরে:

 ম্যাডিসন স্কয়ার গার্ডেনে এনএবিসির ২৫তম বার্ষিকী উদ্‌যাপন
 এসপ্ল্যানেড থিয়েটার - সিঙ্গাপুর
 উত্তর ক্যারোলিনায় ভারতের গ্র্যান্ড ফিনালে উৎসব
 মিনেসোটা বিশ্ববিদ্যালয় - মার্কিন যুক্তরাষ্ট্র
 কিংস্টন সরকার কর্তৃক হাল ট্রাক থিয়েটার - যুক্তরাজ্য

স্বীকৃতি 

 ভারতের সাংস্কৃতিক দূত 
 সংগীত শ্যামলা পুরস্কার, ২০১১
 হিন্দুস্থান আর্ট অ্যান্ড মিউজিক সোসাইটি কর্তৃক রস রত্ন পুরস্কার, ২০১১
 ডোভার লেন সংগীত সম্মেলন পুরস্কার, ২০০৮
 ভারতের সাংস্কৃতিক দূত
 ইন্ডিয়ান প্রেস কর্তৃক কলকাতা গৌরব সম্মান, ২০০৭

আরো দেখুন 
 তরুণ ভট্টাচার্য্য

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ওড়িশি নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
বসুন্ধরা দোরাস্বামী

বসুন্ধরা দোরাস্বামী (জন্ম ১৯৪৪) ভারতের মহীশূরে আবস্থিত বসুন্ধরা পারফর্মিং আর্টস সেন্টারের প্রতিষ্ঠাতা পরিচালিকা। তিনি একজন দক্ষ ভরতনাট্যম নৃত্যশিল্পী, নৃত্যপরিচালক কোরিওগ্রাফার এবং সম্মানিত গুরু, যিনি গত ছয় দশক ধরে নৃত্যের এই রূপটিতে উচ্চ স্তরের অবদান রেখে আসছেন। তিনি অষ্টাঙ্গ বিন্যাস যোগের শৃঙ্খলায় প্রয়াত শ্রী পট্টবি জৈসের  অন্যতম অনুগামী শিষ্য এবং তিনি বসুন্ধরা ধাঁচে নিজস্ব উপধারা বিকাশ করেছেন।

প্রাথমিক জীবন 
বসুন্ধরা দোরাস্বামী ১৯৪৪ সালে কর্ণাটকের দক্ষিণ কানারার মোড়বিদ্রিতে পি নাগরাজ এবং শ্রীমতি বরদা দেবী দম্পতির ঘরে জন্মগ্রহণ করেন। তিনি মুরলিধর রাওয়ের নেতৃত্বে  অল্প বয়সেই ভরতনাট্যমের সাথে পরিচিত হন এবং  এবং রাজ্য স্তরের প্রতিযোগিতায় ৫ বছর বয়সে স্বর্ণপদক জিতেছিলেন। বসুন্ধরা তাঁর নিবেদিত প্রশিক্ষণের কারণে কর্ণাটক মাধ্যমিক শিক্ষা বোর্ড কর্তৃক পরিচালিত বিদ্বথ পরীক্ষায় প্রথম স্থান অর্জন করেছিলেন এবং টানা তিনবার স্বর্ণপদক লাভ করেছিলেন।  তিনি প্রয়াত শ্রী এইচ.এস. দোরাস্বামীর সাথে বিবাহবন্ধনে আবদ্ধ হয়েছিলেন  এবং তাঁর একটি পুত্র সন্তান রয়েছে।

কর্মজীবন 
১৯৮৮ সালে বসুন্ধরা দোরাস্বামী যোগ ও ভরতনাট্যমের মধ্যে পারস্পরিক সম্পর্কের বিষয়ে নিজের  পিএইচ ডি অর্জন করেছিলেন।  তিনি ফোকলোরে স্নাতকোত্তর ডিগ্রি অর্জন করেছেন এবং 'তাং-টা' ও' কালারিপায়াত্তু'   মার্শাল আর্টের একজন অনবদ্য উদ্গাতা। এটি তাঁর নৃত্যের একাধিক শাখার জ্ঞানের পদ্ধতির সন্ধানে   সহযোগিতা করে। ড. বসুন্ধরা দোরাস্বামী যোগ ও নৃত্যের পারস্পরিক সম্পর্কের উপর "নাট্য যোগ দর্শন" নামক একটি গ্রন্থ প্রকাশ করেছেন।

পুরস্কার ও সম্মাননা 
ড. বসুন্ধরাকে কর্ণাটক রাজ্য সরকার নৃত্যের জন্য সর্বোচ্চ রাজ্য পুরস্কার "নাট্য রানী শান্তলা" পুরস্কার  এবং রাজ্যোৎসব পুরস্কারে [কর্ণাটক রাজ্য] ভূষিত করা হয়েছিল । তিনি আজ অবধি কর্ণাটক সংগীত নৃত্য একাডেমীর সম্মানজনক পুরস্কার "কর্ণাটক কলা তিলক" এর কনিষ্ঠ প্রাপক   এবং উড়ুপির শ্রী কৃষ্ণ মুট  থেকে "আাস্থানা নৃত্য রত্ন" প্রাপ্ত একমাত্র নৃত্যশিল্পী। তিনি দূরদর্শন ভারত কর্তৃক "চন্দনা পুরস্কার", পদ্ম ভূষণ সরোজা বৈদ্যনাথন (নয়াদিল্লি) এর "শ্রেষ্ঠ কলা প্রচারক", পদ্ম বিভূষণ শ্রী বালামুরালী কৃষ্ণ (চেন্নাই), নাট্য জ্যোতি [অস্ট্রেলিয়া] কর্তৃক "কালা বিপঞ্চি"  পদকে ভূষিত হয়েছে।  

দূরদর্শনে তিনি একজন এ-গ্রেড বা ১ম স্তরের শিল্পী 

তিনিই একমাত্র ভরতনাট্যম নাট্যচঞ্চল, যিনি ইউনেস্কোর নেতৃত্বে প্যারিসে 'ওয়ার্ল্ড পিসিই' সম্মেলনে অংশ নিতে ভারত থেকে আমন্ত্রিত হয়েছিলেন, যেখানে ১৩৭ টি দেশের প্রতিনিধিত্বকারী ২৫০০ জন ব্যক্তি উপস্থিত ছিলেন।

গ্রন্থপঞ্জি 
 নাট্য যোগ দর্শন, বসুন্ধরা দোরাস্বামী কর্তৃক যোগ ও নৃত্যের পারস্পরিক সম্পর্কের উপর প্রকাশিত

তথ্যসূত্র 

১৯৪৯-এ জন্ম
জীবিত ব্যক্তি
ভারতীয় মহিলা শাস্ত্রীয় নৃত্যশিল্পী
কর্ণাটকের নৃত্যশিল্পী
২০শ শতাব্দীর ভারতীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
ভরতনাট্যম নৃত্যশিল্পী
কর্ণাটকের নারী শিল্পী
২০শ শতাব্দীর ভারতীয় নারী শিল্পী
সংগীত নাটক অকাদেমি পুরস্কার প্রাপক
বেদান্তম রামলিঙ্গ শাস্ত্রী

বেদান্তম রামলিঙ্গ শাস্ত্রী কুচিপুড়ির একজন ভারতীয় ধ্রুপদী নৃত্যশিল্পী। কুচিপুড়ি নাচের বিন্যাস নিয়ে গবেষণার জন্য ২০১৩ সালে তিনি সংগীত নাটক আকাদেমি পুরস্কার পেয়েছিলেন।  তিনি সিদ্ধেন্দ্র যোগী কুচিপুড়ি কালাপীঠমের অধ্যক্ষ।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
কুচিপুড়ি নৃত্যশিল্পী
সংগীত নাটক অকাদেমি পুরস্কার প্রাপক
নৃত্য শিক্ষক
নানজিঙ্গেন্থাস

নানজিঙ্গেন্থাস ডেন্ড্রোস্টাইলা (Nanjinganthus dendrostyla) হলো চীনে আদি জুরাসিক যুগের পলিমাটিতে প্রাপ্ত একটি ফসিল উদ্ভিদ। ফু এবং অন্যান্য বিজ্ঞানীরা এটিকে প্রাক-ক্রিটেশিয়াস যুগের সপুষ্পক উদ্ভিদ বা অ্যানজিওস্পার্ম বলে উল্লেখ করেন। ফসিলে অসংখ্য চাপা পড়া বস্তু বিদ্যমান, যা দেখতে অনেকটা ফুলের মতো। খণ্ডকগুলোতে লক্ষ্যণীয় খাদ, প্রকাশিত শিরা এবং কিছু নমুনায় খাড়া শাখার মতো বস্তু বিদ্যমান। ফু ও অন্যান্য বিজ্ঞানীরা খাড়া বস্তুটিকে শাখান্বিত গর্ভদণ্ড হিসেবে বর্ণনা করেন। ফু ও অন্যান্য বিজ্ঞানীরা পুঁতিসদৃশ পুষ্পপুটের নিচে ডিম্বাশয় দ্বারা আবদ্ধ ডিম্বক রয়েছে বলে বর্ণনা করেন। তবে, ফসিলের এই অংশটির প্রাকৃতিক সংরক্ষণ খুবই দুর্বল বিধায়, সুস্পষ্ট নয়।

প্রাপ্ত ফসিলটি যদি কোনো সপুষ্পক উদ্ভিদেরই হয়ে থাকে, তাহলে পুষ্পক উদ্ভিদের আবির্ভাব বর্তমান ধারণার চেয়ে ৫০ মিলিয়ন বছর এগিয়ে যাবে।

২০১৯ সালে কয়রো, ডয়েল ও হিলটল নামীয় বিজ্ঞানীগণ নানজিঙ্গেন্থাস ফসিলের পর্যবেক্ষণ সম্পর্কে প্রশ্ন তুলে ধরেন। তাদের মতে, ফসিলটি পুষ্পক উদ্ভিদের চেয়ে কনিফার উদ্ভিদের সাথে অধিক সামঞ্জস্যপূর্ণ। কনিফারের এই কোণগুলো খণ্ডিত পরাগধানী (কোণ) বা অক্ষ-বরাবর ওভিউলিফেরাস আঁইশ ধারণ করতো। অন্যান্য বিজ্ঞানীরাও একই বিষয়ে সমালোচনা করেন; বিশেষত ফসিলের পুষ্পপুটের পেন্টামেরাস ধর্মের ব্যাখ্যাকে বিতর্কিত করে তারা কনিফার কোণের ব্যাখ্যাটি গ্রহণ করেন।

তথ্যসূত্র 

প্রাগৈতিহাসিক সপুষ্পক উদ্ভিদের গণ
ইজুমি (রেস্তোরাঁ)

ইজুমি হলো বাংলাদেশের রাজধানী ঢাকায় অবস্থিত একটি জাপানি খাবারের রেস্তোরাঁ। এটি হলি আর্টিজান বেকারির একটি সহযোগী প্রতিষ্ঠান।

ইতিহাস 
ইজুমির নির্বাহী প্রধান হলেন মাসায়ুকি নাকাজিয়ামা। রেস্তোরাঁর জন্য জাপানের রাজধানী টোকিয়োর সুকিজি মৎস্য বাজার থেকে টুনা মাছ নিয়ে আসা হয়। ২০১৫ সালে দ্য ডেইলি স্টার ফুডিজ চয়েজ পুরস্কারের জন্য ঢাকার জাপানি রেস্তোরাঁগুলোর মধ্যে ইজুমি তৃতীয় অবস্থানে ছিল।

তথ্যসূত্র 

ঢাকার রেস্তোরাঁ
আতিক-উজ-জামান

আতিক-উজ-জামান (; জন্ম: ২০ জুলাই, ১৯৭৫) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, খান রিসার্চ ল্যাবস, পাকিস্তান কাস্টমস ও পাকিস্তান রিজার্ভস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট 
১৯৯৬-৯৭ মৌসুম থেকে ২০০৭ সাল পর্যন্ত আতিক-উজ-জামানের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর পাকিস্তানি ক্রিকেটে অনেকগুলো প্রথম-শ্রেণীর ক্রিকেট খেলায় অংশ নিয়েছেন। এছাড়াও, ল্যাঙ্কাশায়ারের সেন্ট অ্যান্স ক্রিকেট ক্লাবের পক্ষে ক্লাব ক্রিকেটে অংশ নিয়েছেন। ঘরোয়া ক্রিকেটে বর্ণাঢ্যময় ক্রীড়ানৈপুণ্য প্রদর্শন করেছেন। ২০০০-০১ মৌসুমে ৭৬টি ডিসমিসাল ঘটিয়ে দীর্ঘদিনের রেকর্ড ভঙ্গ করে নিজের করে নেন। এছাড়াও, ঘরোয়া আসরের সীমিত ওভারের খেলায় সর্বাধিক ৬টি ডিসমিসালের রেকর্ডও তার রয়েছেন।

এরপর, ইংল্যান্ডের লীগ ক্রিকেটে তিনটি মৌসুম সফলতার সাথে অতিবাহিত করেন। পরবর্তীতে, ২০০৭-০৮ মৌসুমে ঘরোয়া ক্রিকেটে সুই সাউদার্ন গ্যাস কোম্পানির সাথে খেলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন আতিক-উজ-জামান। ৫ মার্চ, ২০০০ তারিখে পেশওয়ারে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২০ আগস্ট, ২০০০ তারিখে সিঙ্গাপুরে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ২৭ আগস্ট, ২০০০ তারিখে একই মাঠে দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি।

দূর্ভাগ্যজনকভাবে মঈন খান ও রশীদ লতিফের ন্যায় সেরা উইকেট-রক্ষকদের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছিল। ১৯৯১ থেকে ২০০৩ সাল পর্যন্ত তারা অদল-বদল করে খেললেও খুব কমসংখ্যক উইকেট-রক্ষকই এ সময়ে খেলার সুযোগ পেতেন। তাসত্ত্বেও, ২০০০ সালে পাকিস্তানের পক্ষে একটি টেস্ট ও তিনটি ওডিআই খেলায় অংশ নেয়ার সুযোগ লাভ করেছেন। অংশগ্রহণকৃত টেস্টটিতে শ্রীলঙ্কার বিপক্ষে পাঁচটি ক্যাচ তালুবন্দী করেন।

বর্তমানে তিনি ইংল্যান্ডে অবস্থান করছেন। এক পর্যায়ে কাউন্টি ক্রিকেটে অংশ নেয়ার চিন্তাধারা করেছিলেন। বর্তমানে সুই সাউদার্ন গ্যাস কোম্পানি ও পাঞ্জাব ক্রিকেট দলের প্রধান কোচের দায়িত্ব পালন করছেন।

তথ্যসূত্র

আরও দেখুন 
 ইরফান ফাজিল
 ইউনুস আহমেদ
 এক টেস্টের বিস্ময়কারী
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৭৫-এ জন্ম
জীবিত ব্যক্তি
করাচি হোয়াইটসের ক্রিকেটার
করাচির ক্রিকেটার
করাচি ব্লুজের ক্রিকেটার
করাচি থেকে আগত ক্রিকেটার
খান রিসার্চ ল্যাবরেটরিজের ক্রিকেটার
পাকিস্তানি ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টেস্ট ক্রিকেটার
পাকিস্তান কাস্টমসের ক্রিকেটার
পাকিস্তানি ক্রিকেট কোচ
সুই সাউদার্ন গ্যাস কোম্পানির ক্রিকেটার
হাবিব ব্যাংক লিমিটেডের ক্রিকেটার
উইকেট-রক্ষক
রবিকান্ত শুক্লা

রবিকান্ত শুক্লা (জন্ম ৯ জুলাই ১৯৮৭) একজন ভারতীয় প্রথম শ্রেণির ক্রিকেটার।

ক্যারিয়ার 
তিনি উত্তর প্রদেশ ক্রিকেট দলের হয়ে অনূর্ধ্ব-১৬ এবং অনূর্ধ্ব-১৯ ক্রিকেট খেলেছিলেন। ২০০৬ সালের অনূর্ধ্ব-১৯ ক্রিকেট বিশ্বকাপে তিনি ভারত অনূূর্ধ্ব জাতীয় ক্রিকেট দলের অধিনায়ক ছিলেন, যেখানে ফাইনালে ভারত পাকিস্তানের বিপক্ষে রানার্সআপ হয়েছিল। টুর্নামেন্টে তিনি ৬ ম্যাচে মাত্র ৫৩ রান করেছিলেন।

রবীকান্ত উত্তর প্রদেশের হয়ে ১৮ বছর বয়সে প্রথম শ্রেণির ক্রিকেটে আত্মপ্রকাশ করেছিলেন।

তথ্যসূত্র

বহিঃসংযোগ 

 

১৯৮৭-এ জন্ম
জীবিত ব্যক্তি
ভারতীয় ক্রিকেটার
মধ্যাঞ্চলের ক্রিকেটার
গোয়ার ক্রিকেটার
উত্তরপ্রদেশের ক্রিকেটার
জুগ্লিয়া রামিগেরা

জুগ্লিয়া রামিগেরা (Zoogloea ramigera) হলো জুগ্লিয়া গণের অন্তর্ভুক্ত একটি গ্রাম-নেগেটিভ, বায়বীয় ব্যাকটেরিয়া। এদের প্রাকৃতিকভাবে জৈব উপাদান-সমৃদ্ধ জলীয় পরিবেশে (যেমন সক্রিয় কাদা ইত্যাদি) পাওয়া যায়।

তথ্যসূত্র

বহিঃসংযোগ 
Type strain of Zoogloea ramigera at BacDive -  the Bacterial Diversity Metadatabase

রোডোসাইক্ল্যাসি
জুগ্লিয়া

জুগ্লিয়া (Zoogloea; জুয়োগ্লেয়া নামেও পরিচিত) হলো এক ধরনের গ্রাম-নেগেটিভ, বায়বীয়, দণ্ডাকার ব্যাকটেরিয়া। এরা বিটাপ্রোটিয়োব্যাকটেরিয়া শ্রেণির অন্তর্ভুক্ত রোডোসাইক্ল্যালিস বর্গের জুগ্লিয়াসি পরিবারভুক্ত ব্যাকটেরিয়ার গণ।

তথ্যসূত্র 

ব্যাকটেরিয়ার গণ
জুগ্লিয়াসি
হুমায়ুন ফরহাত

হুমায়ুন ফরহাত (; জন্ম: ২৪ জানুয়ারি, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। দুই ভাইয়ের অন্যতম হিসেবে পাকিস্তানের পক্ষে টেস্ট ক্রিকেটে অংশগ্রহণের সুযোগ লাভ করেন। তার ভ্রাতা ইমরান ফরহাত পাকিস্তানের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, হাবিব ব্যাংক ও লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন 
১৯৯৭-৯৮ মৌসুম থেকে ২০১৪ সাল পর্যন্ত হুমায়ুন ফরহাতের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন হুমায়ুন ফরহাত। পাকিস্তান দলে মঈন খান ও রশীদ লতিফের ন্যায় উইকেট-রক্ষকদ্বয়ের উপস্থিতিই তার আন্তর্জাতিক ক্রিকেটে প্রতিবন্ধকতার প্রধান কারণ ছিল। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৮ এপ্রিল, ২০০১ তারিখে শারজায় শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ২০ এপ্রিল, ২০০১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।

মার্চ, ২০০১ সালে নিউজিল্যান্ডের বিপক্ষে একটিমাত্র টেস্ট খেলেন। এরফলে, টেস্ট ক্রিকেটের ইতিহাসে একমাত্র খেলোয়াড় হিসেবে খেলায় তিনি কোন ডিসমিসাল না ঘটানোর অজনপ্রিয় রেকর্ডের সাথে নিজেকে যুক্ত করেন।

অবসর 
২০০৭ সালে অনুমোদনবিহীন ইন্ডিয়ান ক্রিকেট লীগে (আইসিএল) লাহোর বাদশাহের পক্ষে অংশগ্রহণ করেন। ফলশ্রুতিতে, তাকে নিষেধাজ্ঞার কবলে পড়তে হয়। এছাড়াও, নিষেধাজ্ঞা থেকে মুক্ত হবার পর উদীয়মান কামরান আকমলের উপস্থিতিতে তাকে আর জাতীয় দলে রাখা হয়নি।

তথ্যসূত্র

আরও দেখুন 
 এহসান আদিল
 মিসবাহ-উল-হক
 এক টেস্টের বিস্ময়কারী
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৮১-এ জন্ম
জীবিত ব্যক্তি
অ্যালাইড ব্যাংক লিমিটেডের ক্রিকেটার
আইসিএল পাকিস্তান একাদশের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাঞ্জাবের (পাকিস্তান) ক্রিকেটার
লাহোর বাদশাহের ক্রিকেটার
লাহোর সিটির ক্রিকেটার
লাহোর হোয়াইটসের ক্রিকেটার
লাহোর ব্লুজের ক্রিকেটার
লাহোর ঈগলসের ক্রিকেটার
লাহোর থেকে আগত ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
হাবিব ব্যাংক লিমিটেডের ক্রিকেটার
উইকেট-রক্ষক
পাকিস্তানি ক্রিকেট কোচ
দৈনিক ইত্তেহাদ

দৈনিক ইত্তেহাদ  হাশেম-সোহরাওয়ার্দী গ্রুপের উদ্যোগে কলকাতা থেকে বের হওয়া একটি দৈনিক পত্রিকা। ১৯৪৬-৪৮ সাল পর্যন্ত  পত্রিকাটির সম্পাদক ছিলেন আবুল মনসুর আহমদ। একসময় পত্রিকাটিকে ঢাকায় স্থানান্তরিত করা হয়। বাংলা ভাষা আন্দোলনে পত্রিকাটি গুরুত্বপূর্ণ ভূমিকা পালন করেছিল।

ইতিহাস 
মুসলিম লীগের হাশেম-সোহরাওয়ার্দী গ্রুপের উদ্যোগে দৈনিক ইত্তেহাদ কলকাতা থেকে বের হয়। ১৯৪৬-৪৮ সাল পর্যন্ত দৈনিক ইত্তেহাদ পত্রিকার সম্পাদকের দায়িত্ব পালন করেন আবুল মনসুর আহমদ। ১৯৪৭ সালের পরবর্তী সময়ে কলকাতায় মুসলিম লীগের একটি দুর্বল অংশ দ্বারা ইত্তেহাদ পত্রিকা প্রকাশিত হয়েছে। ভারত বিভাগের পর পূর্ব বাংলায় সংবাদপত্রের প্রকাশনায় শূণ্যতার সৃষ্টি হয়। এ সময় ঢাকায় প্রকাশিত কোন দৈনিক পত্রিকার সন্ধান পাওয়া যায়না। তারপর পূর্ববাংলায় কয়েকটি পত্রিকা স্থানান্তর করা হয়। ঢাকার প্রধান পত্রিকাগুলোর মধ্যে তখন ইত্তেহাদ পত্রিকা ছিল।

ব্যক্তিত্ব 
 আবুল মনসুর আহমদ — ১৯৪৬-৪৮ সাল পর্যন্ত দৈনিক ইত্তেহাদ পত্রিকার সম্পাদকের দায়িত্ব পালন করেন।
 গোলাম রহমান— ইত্তেহাদ যখন কলকাতা থেকে প্রকাশিত হতো তখন তিনি ছোটদের পাতা এবং সাহিত্য-সাময়িকী সম্পাদনা করতেন।
 মোহাম্মদ নাসির আলী— ১৯৪৬-৪৮ সাল পর্যন্ত ইত্তেহাদ পত্রিকার শিশুবিভাগের পরিচালক ছিলেন।
 শেখ মুজিবুর রহমান
 তফাজ্জল হোসেন মানিক মিয়া

তথ্যসূত্র 

কলকাতার সংবাদপত্র
বাংলা ভাষার সংবাদপত্র
সুলেইমানিয়া মসজিদ (লন্ডন)

সুলেইমানিয়া মসজিদ () যুক্তরাজ্যের পূর্ব লন্ডনের হ্যাগারস্টনে কিংসল্যান্ড রোডের একটি মসজিদ। এটি সমগ্র মুসলিম সম্প্রদায়ের পাশাপাশি তুর্কি ভাষী সম্প্রদায়েরও সেবা করে থাকে। মসজিদটি ইউকে তুর্কি ইসলামি সাংস্কৃতিক কেন্দ্র (ইউকেটিআইসিসি) কর্তৃক অর্থায়িত হয়। ১৯৯৪ সালে এর নির্মাণকাজ শুরু হয় এবং ১৯৯৯ সালের অক্টোবর মাসে জনসাধারণের জন্য উন্মুক্ত হয়। মোট ৮,০০০ বর্গমিটার মেঝেসহ মসজিদটির ধারণক্ষমতা ৩,০০০।

বৈশিষ্ট্য 
মসজিদে একটি সম্মেলন ও বিবাহের কক্ষ, শ্রেণিকক্ষ, মৃতদেহ সৎকারের সুবিধার পাশাপাশি ম্যারাথন স্কুলের শিক্ষার্থীদের জন্য আবাসন সুবিধা রয়েছে। মিনারটির উচ্চতা  যা গ্রেট ব্রিটেনে সর্বোচ্চ। এটি লন্ডনের অন্যতম প্রধান ইসলামিক কেন্দ্র। প্রিন্স চার্লস ২০০১ সালে মসজিদটি পরিদর্শন করেন।

চিত্রশালা

আরও দেখুন 
 যুক্তরাজ্যে মসজিদ
 যুক্তরাজ্যের মসজিদের তালিকা
 লিডস গ্র্যান্ড মসজিদ
 বার্মিংহাম কেন্দ্রীয় মসজিদ
 ইস্টন জামে মসজিদ
 ব্রিস্টল জামে মসজিদ
 ব্ল্যাকপুল কেন্দ্রীয় মসজিদ

তথ্যসূত্র

বহিঃসংযোগ 

  

ইংল্যান্ডের মসজিদ
উইকিউপাত্তে স্থানাঙ্ক আছে
লন্ডনের মসজিদ
উসমানীয় মসজিদ
সাইকো (২০২১)

সাইকো বিরসা দাসগুপ্ত পরিচালিত ও অনির্বাণ ভট্টাচার্য অভিনীত বাংলা ভাষার থ্রিলার চলচ্চিত্র।

অভিনয়ে 
 অনির্বাণ ভট্টাচার্য
 চান্দ্রেয়ী ঘোষ 
 দেবেশ চট্টোপাধ্যায়
 পায়েল দে
 সৌম্য সেনগুপ্ত

নির্মাণ 
পরিচালক বিরসা দাসগুপ্ত ২০২০ ডিসেম্বর মাসে চলচ্চিত্রটি নির্মাণের ঘোষণা করেন। 
ফেব্রুয়ারিী ২০২১ সালে চলচ্চিত্রটির চিত্রগ্ৰহণ শুরু হয়।

পটভূমি 
কলকাতা শহরে পুলিশ বিভাগে একটার পর একটা খুন হচ্ছে। তদন্তকারী দল গঠন করেও খুনিকে পাকড়াও করা সম্ভব হচ্ছে না। তাই অচেনা মানুষকের সঙ্গে পরিচয় করে তাঁদের মনস্তত্ব বুঝতে হবে। কলকাতায় আনা হল এক মনোস্তত্ববিদ চিকিৎসককে। খুনির তল্লাশিতে পুলিশ বিভাগে চাকরি পাকা হয়ে যায় সেই চিকিৎসকের। তিনিও যোগ দেন খুনির তল্লাশিতে..

তথ্যসূত্র

বহিঃসংযোগ 

 

ভারতীয় অপরাধ থ্রিলার চলচ্চিত্র
শর্ট সার্কিট (উপন্যাস)

শর্ট সার্কিট ব্রিটিশ ঔপন্যাসিক কোলিন ওয়েজলকের লেখা একটি উপন্যাস যা ১৯৮৬ সালে প্রকাশিত হয়।

পটভূমি

শর্ট সার্কিট উপন্যাসটি শর্ট সার্কিট চলচ্চিত্রের উপন্যাস সংস্করণ। এখানে, একটি এক্সপেরিমেন্টাল মিলিটারি রোবটের কথা তুলে ধরা হয়েছে যা বৈদ্যুতিক তাড়নার ফলে মানুষের মতো বুদ্ধিসম্পন্ন হয়ে পড়ে৷

অভ্যর্থনা

ব্রিটিশ লেখক ড্যাভিড ল্যাংফোর্ড হোয়াইট ডার্ফ ম্যাগাজিনে বিবৃতি দেন যে "যদিও চলচ্চিত্রটি আমি দেখিনি তবে উপন্যাসটি হাস্যরসাত্মক ও যথেষ্ট সংক্ষিপ্ত আকারে সকল তথ্য দেওয়া আছে। " 
এছাড়াও পেপারব্যাক ইনফার্নোতে ১৯৮৭ সালে উপন্যাসটির একটি মতামত দিয়েছে হেলেন ম্যাকনাব।

তথ্যসূত্র

১৯৮৬-এর উপস্যাস
১৯৮৬-এর উপন্যাস